Stuguflåtbrua

Stuguflåtbrua, eller Stuguflåten bru, er en jernbanebru i stein like nord for Stuguflåten på Raumabanen over elva Rauma i Lesja i Innlandet, like øst for fylkesgrensa til Møre og Romsdal. Lengden på brua er 54,1 meter og den har et hovedhvelv over elva med 30 meter spennvidde og et hvelv med 10,6 meter spennvidde ved søndre ende. E136 går under banen ved enden av brua (på Raumas høyre bredd).

Arbeidet med brua startet i 1919 og fundamentsprengningen for hovedhvelvet ble begynt høsten 1920 og muringen av vederlagene ble gjennomført våren 1921 med en arbeidsstyrke på 12 mann. Den første hvelvringen sto ferdig den 16. september 1921 og senkningen av bærebuen ble gjennomført den 22. august 1922. Byggestillaset ble revet høsten 1922 og materialene fra dette ble brukt til blant annet permanente snøforbygginger. Stuguflåtbrua stod ferdig rundt årsskiftet 1923 og den totale byggekostnaden for brua ble på 407 997,57 kr.


Operasjon Fieldfare forsøkte å sprenge brua januar 1945 for å hemme tysk transport gjennom Romsdalen. Brua fikk mindre skader og ble åpnet etter tre uker. Sporene etter sprengingsforsøket er synlig.Statens vegvesen/Jernbaneverket: Steinhvelvbruer. Håndbok nr 230. Utgitt 2002.

Se også
Liste over broer i Norge
Liste over broer i Norge etter lengde

 Referanser 

Eksterne lenker
 Raumabanen.net/Anleggstiden  – Planlegging og bygging av Raumabanen.

Kategori:Buebroer
Kategori:Jernbanebroer i Norge
Kategori:Raumabanen
Kategori:Broer i Innlandet
Kategori:Jernbanestrekninger i Innlandet
Kategori:Samferdsel i Lesja
Kategori:1923 i Norge
Kategori:Broer åpnet i 1923
Kategori:Steinhvelvbroer
Kategori:Byggverk i Lesja